钦定古今图书集成/明伦汇编/官常典/第482卷 > 厍狄昌
## 钦定古今图书集成/明伦汇编/官常典/第482卷 > 厍狄昌

按《周书》本传，“昌字恃德，神武人也。少便骑射，有膂力。
及长，进止闲雅，胆气壮烈，每以将帅自许。年十八，尔
朱天光引为幢主，加讨夷将军。从天光定关中，以功
拜宁远将军、奉车都尉、统军。天光败，又从贺拔岳，授
征西将军、金紫光禄大夫。及岳被害，昌与诸将议翊
戴太祖。从平侯莫陈悦，赐爵阴盘县子，加卫将军、右”
光禄大夫。后从太祖迎魏孝武，复潼关，改封长子县
子，邑八百户。大统初，进爵为公，增邑一千户。从破窦
泰，授车骑将军、左光禄大夫。又从复弘农，战沙苑，昌

郡守。久之，转河北郡守。十三年，录前后功，授大都督、
通直散骑常侍。又从隋公杨忠破蛮贼田社，清昌，功
为最，增邑三百户，拜仪同三司。寻迁开府仪同三司。
十六年，出为东夏州刺史。魏废帝元年，进爵方城郡
公，增邑并前四千一百户。六官建，授稍伯中大夫。孝
闵帝践祚，拜大将军。后以疾卒。